Neemias Queta
Neemijašas Ešdrašas Barboza Keta (port. Neemias Esdras Barbosa Queta, g. 1999 m. liepos 13 d.) – Portugalijos krepšininkas, žaidžiantis NBA lygoje besivaržančioje Bostono „Celtics“ komandoje. Bostono ekipa su juo pasirašė dvipusę sutartį, todėl pagal sutarties sąlygas jis dalinasi laiką tarp Bostono „Celtics“ ir NBA G lygos klubo Meino „Celtics“. 2021 m. NBA naujokų biržoje jis buvo pasirinktas 39-uoju šaukimu ir tapo pirmuoju kada nors pašauktu portugalų krepšininku. 2021 m. gruodžio 17 d. sužaidė pirmąsias savo rungtynes ir tapo pirmuoju Portugalijos piliečiu, kada nors žaidusiu NBA. 2023 m. rugsėjo 19 d. Keta pasirašė dvipusę sutartį su „Celtics“ klubu. Atstovavo Portugalijos jaunimo rinktinėms.